[ca] El contracte psicològic, conceptualitzat per Argyris (1960) i desenvolupat per Rousseau (1989), ha estat crucial per entendre les relacions laborals i les actituds dels treballadors. Tot i això, la seva evolució temporal i la seva relació amb el context socioeconòmic continuen sent àrees d'estudi obertes. Aquesta tesi doctoral ha intentat abordar aquestes qüestions mitjançant una investigació transversal amb avaluacions recollides en quatre moments clau a Espanya (2005, 2011, 2016 i 2022), comptant amb la participació de 2330 persones. Una de les aportacions principals d'aquest treball és la validació del qüestionari de contracte psicològic del grup PSYCONES en població espanyola. Aquest qüestionari mesura el compliment de les promeses de l'empresa, el compliment de les promeses dels treballadors, la percepció de violació del contracte i la percepció de justícia i confiança. Les anàlisis d'invariància multigrup confirmen la seva utilitat i aplicació pràctica en contextos acadèmics i professionals. D'altra banda, també s'ha demostrat empíricament que el context socioeconòmic influeix sobre el contracte psicològic, així com la satisfacció laboral, el compromís organitzacional i les intencions d'abandonament. El 2011 es van observar els efectes positius més grans en la percepció de compliment, satisfacció i compromís, mentre que el 2016 es van registrar els efectes més negatius. A més a més, es va trobar que el nivell del lloc va influir significativament en el compliment de les promeses de l'empresa, mentre que l'edat o la cohort generacional no van tenir un impacte considerable. Així, en períodes d'alta inestabilitat econòmica, les persones van valorar més el compliment de les promeses del contracte psicològic, mentre que les empreses van fer menys promeses, especialment les relacionades amb el desenvolupament professional i l'estabilitat a l'ocupació. Tot i això, la percepció de violació del contracte es va associar més a l'incompliment de promeses sobre el clima de treball i el tracte dels superiors. Així mateix, es va trobar que l'efecte del compliment i la violació del contracte sobre la intenció d'abandonar l'empresa variava segons el context socioeconòmic. En períodes d'estabilitat, el compliment i la violació del contracte van influir directament sobre la intenció d'abandonament. En períodes de recessió, aquest efecte va ser intervingut pel compromís i la satisfacció, probablement a causa de la baixa percepció de possibilitats d'ocupació. Cal destacar que la violació del contracte va mostrar efectes més perjudicials que l'incompliment i que el suport del supervisor directe va moderar els efectes negatius de la violació del contracte en tots els períodes analitzats. Finalment, els resultats obtinguts mostren que el compliment i la violació del contracte van afectar el benestar percebut i la implicació a la feina, i el benestar, al seu torn, va influir positivament sobre la implicació. De nou, el suport del supervisor directe va moderar els efectes negatius de la violació del contracte sobre el benestar laboral, destacant la importància d'aquest factor organitzacional com a element amortidor d'esdeveniments negatius a l'entorn laboral. En conclusió, aquest treball aporta una comprensió més profunda del contracte psicològic en diversos contextos socioeconòmics i ressalta la importància del suport organitzacional i la gestió adequada de les promeses contractuals per al benestar dels empleats.

[en] The psychological contract, conceptualized by Argyris (1960) and developed by Rousseau (1989), has been crucial for understanding labor relations and workers' attitudes. However, its temporal evolution and its relationship with the socioeconomic context remain open areas of study. This PhD thesis has attempted to address these issues through a cross-sectional research with evaluations collected at four key moments in Spain (2005, 2011, 2016 and 2022), with the participation of 2330 working people. One of the main contributions of this work is the validation of the psychological contract questionnaire of the PSYCONES group in Spanish population. This questionnaire measures the fulfillment of company promises, the fulfillment of workers' promises, the perception of contract violation and the perception of fairness and trust. Multigroup invariance analyses confirm its usefulness and practical application in academic and professional contexts. On the other hand, it has also been empirically demonstrated that the socioeconomic context influences the psychological contract, as well as job satisfaction, organizational commitment and turnover intentions. In 2011, the largest positive effects on the perception of contract fulfillment, job satisfaction and organizational commitment were observed, while in 2016 the most negative effects were recorded. In addition, job level was found to significantly influence the fulfillment of company promises, while age or generational cohort did not have a considerable impact. Thus, in periods of high economic instability, individuals valued more the fulfillment of psychological contract promises, while companies made fewer promises, especially those related to career development and job stability. However, the perception of contract violation was more associated with the non-fulfillment of promises about work climate and treatment by superiors. The results also show that the effect of contract fulfillment and violation on turnover intentions varied according to the socioeconomic context. In periods of stability, contract fulfillment and violation directly influenced turnover intentions. In periods of recession, this effect was mediated by organizational commitment and job satisfaction, probably due to low perceived employability. It is noteworthy that contract violation showed more detrimental effects than non-fulfillment, and that direct supervisor support moderated the negative effects of contract violation in all periods analyzed. Finally, the results obtained show that contract fulfillment and violation affected perceived well-being and job involvement, and well-being, in turn, positively influenced job involvement. Again, direct supervisor support moderated the negative effects of contract violation on work well-being, highlighting the importance of this organizational factor as a buffer against negative events in the work environment. In conclusion, this PhD thesis provides a deeper understanding of the psychological contract in diverse socioeconomic contexts and highlights the importance of organizational support and proper management of contractual promises for employee well-being.